Hjælper du kun virksomheder i Aarhus?
Jeg har kontor i Aarhus, men jeg hjælper små og mellemstore virksomheder i hele landet med at finde og opsætte den rigtige ERP-løsning.
Jeg kommer gerne ud til jer til et indledende møde, uanset hvor i landet I befinder jer. Meget af opsætningen kan klares online, men medarbejderoplæringen bør foregå fysisk hos jer. Det kan dog også foregå over Teams, hvis situationen kræver det.
da
Hvad er anderledes ved moderne ERP-systemer som Navision / NAV / Dynamics / Business Central?
Logikken i de nye versioner er som i de gamle ERP-systemer. Det nye er, at man typisk tilkøber apps i stedet for at kode. Herudover skal man lære at finde rundt i den nye version, som bør ligge i skyen.
da
Hvad er en ERP-konsulent?
En ERP-konsulent rådgiver virksomheder om køb af ERP-løsninger og hjælper med at sætte ERP-systemet op, så det er tilpasset virksomhedens processer.
da
Hvad er et ERP-system?
ERP står for Enterprise Resource Management. ERP er et digitalt regnskabssystem, hvor virksomheder kan styre deres regnskab, bogholderi og bogføring. ERP-systemet holder styr på virksomhedens fakturaer, regninger, kvitteringer, debitorer og kreditorer.
da
Hvad hvis jeg skal have ERP-support, og du ikke er tilgængelig?
Du køber dit ERP-system gennem en ERP-udbyder, der også tilbyder support. På den måde kan du altid få support på din ERP-løsning, også selvom jeg ikke lige er ved telefonen.
da
Hvad hvis jeg vil skifte ERP-konsulent?
Jeg hader selv at være stavnsbundet til en leverandør, og det gør du sikkert også. Jeg vil meget hellere holde fast i mine kunder, fordi de sætter pris på samarbejdet og slet ikke har lyst til at finde en anden udbyder.
Sagt på godt jysk skal det være let for dig at slippe af med mig.
Jeg råder dig til at vælge velrenommerede, bredt anvendte regnskabssystemer og sætter ERP-systemet op med standardfunktioner indbygget i programmet.
Jeg koder ingenting fra bunden, og du kan til hver en tid få en anden ERP-konsulent til at overtage opgaven.
da
Hvad koster et ERP-system?
Prisen for selve ERP-systemet svinger, afhængigt af hvor avanceret et system du har brug for, og hvilke brugerfunktioner du vil have.
I Microsoft Dynamics-systemet koster en fuld ERP-bruger i skyen med adgang til hele pakken ca. 630 pr. måned. Så har du fuld finans-, lager-, CRM-, produktions- og projektstyringsfunktion – simpelthen det hele.
Alle brugere har dog langt fra behov for fuld adgang til det hele.
Jeg hjælper dig med at vælge den ERP-løsning og de brugerniveauer, der passer til virksomhedens behov og budget.
da
Hvilke ERP-systemer anbefaler du?
Jeg anbefaler at investere i et bredt anvendt ERP-system, der passer til virksomhedens behov og budget.
Jeg har erfaring med at opsætte og arbejde i mange forskellige ERP-systemer, f.eks.
Microsoft Dynamics 365 Business Central
Microsoft Dynamics NAV (tidligere kaldet Navision)
E-conomics
da
Hvor lang tid tager det at implementere et ERP-system?
Det tager typisk omkring tre måneder at implementere et ERP-system i en mindre eller mellemstor virksomhed, når du får hjælp af en erfaren ERP-konsulent.
Står dine regnskabsmedarbejdere selv for implementeringen, kan projektet nemt komme til at strække sig over et år.
da
Hvordan får jeg adgang til ERP-systemet?
Moderne ERP-systemer er cloudbaserede. Det vil sige, at du har online adgang til dit system direkte fra en internetbrowser, og du skal ikke installere nogen former for ERP-software lokalt på virksomhedens computere.
da
Sælger du ERP-systemer eller ERP-løsninger?
Nej, jeg sælger ERP-rådgivning eller ERP-consulting, altså rådgivning i og hjælp til at vælge, opsætte og bruge ERP-systemer.
Du køber selv din ERP-løsning hos en af de mange udbydere af ERP-systemer. Jeg hjælper med at sætte løsningen op, så den passer til virksomhedens behov. 
Jeg får ikke kommission eller anden økonomisk gevinst af salget hos nogen ERP-udbyder.
da